EKOLOZI

<p>Od samog osnivanja Društva istraživača "Vladimir Mandić - Manda" postajala je grupa za ishranu u prirodi koja tokom postojanja istraživača nije uspela da se održi.</p>

<p>Do ideje za ponovnim formiranjem grupe došlo je tokom prošle godine. Najpre je grupa interesanata za Ishranu u prirdi počela sa prikupljanjem potrebne literature, a zatim slušala iskustva ljudi koji su bili članovi ove grupe i tako sticala sve više znanja.</p>

<p>Napokon, posle dosta uloženog truda, ponovo je u junu 2007. godine oformljena grupa "Ishrana u prirodi". Njeni prvi članovi bili su nekadašnji članovi Podmlatka i Biološke grupe Društva istraživača. Prva istraživačka akcija bila je zajednička letnja akcija, sa dve prethodno navedene grupe, na planini Tari u trajanju od 20 dana.</p>

<p>Na ovoj akciji članovi grupe Ishrana u prirodi su primenjivali skoro stečena znanja. Proučavali su jestive i lekovite biljke i gljive, koje naseljavaju ovaj nacionalni park Srbije. Takođe su pripremani obroci, kao što su čorbe, variva, musake od gljiva, pljeskavice od biljaka koje su skupljali, skakavce itd. Vremenom, kada članovi grupe steknu dovoljno znanja, planira se vršenje eksperimenata, koji su veoma složeni. Ovi eksperimenti su bazirani na korišćenju hrane isključivo iz prirode.</p>

<p>Pored korišćenja bilja, gljiva i životinja u ishrani, ciljevi grupe su i preživljavanje u prirodi, pravljenje klopki za životinje, izrada zaklona, orijentacija i pronalaženje vode u prirodi</p>

O Speleološkoj grupi

Speleološka grupa postoji od samog osnivanja Društva istraživača "Vladimir Mandić - Manda" i od tada nije prekidala svoj rad.

Do sada iza valjevskih speleologa stoje brojni rezultati. Istražen je veliki deo kraškog terena Srbije i Crne Gore, a pored niza manjih akcija izvedene su i Letnje ekspedicije na Durmitoru, Orjenu, Maji Rusoliji, Moračkoj kapi, Lovćenu i Maganiku. Na ovim akcijama valjevski speleolozi su istraživali i brojne objekte koji se ubrajaju među najveće u staroj Jugoslaviji, a plod niza ovakvih istraživanja je katastar mnogih terena u Srbiji i odlična saradnja sa speleolozima iz evropskih zemalja kao što su Slovenija, Češka, Belgija, Hrvatska, Francuska. Svake godine organizujemo Osnovni kurs speleoligije, brojne Seminare speleo-spasavanja u saradnji sa profesionalnim speleo-spasiocima iz Slovenije, kao i manje kurseve opremanja i snimanja speleoloskih objekata.

Svi mladi koji vole pripodu, izazove, adrenalin u speleologiji će se sigurno pronaći. To nije samo hobi, sport, druženje... Speleologija postaje vaš način života!

Elektronci

Grupa za Elketroniku nastala je 2015. godine. U našem radu trudimo se da kroz razna predavanja steknemo što više ikustva u oblastima informatike,kao što su robotika, programiranje, web-dizajn,sigurnost na internetu...

Grupa se trudi da pored klasičnih predavanja, na praktičan način iskoristi i prenese znanje na sve njne članove (learning by doing).

Kroz razne aktivnosti, istražujemo mogucnosti tehnologije koja nas sve više opkružuje. Trudimo se da na kreativan način objasnimo značaj elektronike i programiranja.

**Sastanci grupe su nedeljom u 18:30 h**

ishranasi

Grupa za ishranu u prirodi se bavi kampovanjem, preživljavanjem i snalaženjem u prirodi. U zatvorenim prostorima imamo predavanja o biljkama i gljivama koje kada dodje lepo vreme beremo i od njih pravimo čajeve i slično.

Pored korišćenja bilja, gljiva i životinja u ishrani, ciljevi grupe su i preživljavanje u prirodi, pravljenje klopki za životinje, izrada zaklona, orijentacija i pronalaženje vode u prirodi.

**Sastanci grupe su petkom u 21:00 h**

Drustvenjaci

Grupa za društvene nauke reosnovana je u julu 2014. godine. Od tada, ona nastoji da kroz predavanja, debate i radionice pruži mladim srednjoškolcima priliku da zvire u svet istorije, sociologije, psihologije. Da saznaju nešto novo o svetu koji ih okružuje, ali i da pruže to znanje drugima.

Kroz različite aktivnosti, govorili smo o problemu "odliva mozgova", antropologiji i etnologiji, starogrčkom načinu življenja, istoriji prostitucije i trgovini ljudima, feminizmu, Evropskoj migrantskoj krizi, govoru tela, lingvistici, genetičkom inženjeringu, društvenim pokretima aktuelnim u svetu, istoriji umetnosti i mnogim drugim temama, koje članovi samostalo biraju.

Grupa ima za cilj, da svakom svom članu pruži priliku da, kroz zanimljive radionice, podeli svoja interesovanja i znanja sa drugima.

**Sastanci grupe su nedeljom u 19:30 h**

O Podmlatku

Podmladak Društva istraživača čine deca uzrasta osnovne škole, od 4. do 8. razreda. Podmladak predstavlja svojevrsnu školu za buduće istraživače. Članovi Podmlatka kroz razne aktivnosti imaju priliku da se upoznaju sa prirodnim lepotama, sa životom u prirodi, da saznaju o mnogim naučnim disciplinama kroz predavanja saradnika iz različitih oblasti (od biologije, ekologije, astronomije itd.). Pored tema iz oblasti nauke, na akcijama se dosta vremena posvećuje i opšte obrazovnim i vaspitnim temama, tj. problemima sa kojima se susreće današnja omladina, kao što su narkomanija, alkoholizam i sl.

U toku godine, organizuje se nekoliko višednevnih akcija i jednodnevnih izlazaka na terene. Višednevne istraživačke akcije organizuju se u toku raspusta (zimska, prolećna, dve letnje i jesenja akcija). Zimska akcija je najvećim delom posvećena predavanjima, koja su pretežno iz oblasti biologije, ekologije, astronomije, fotografije. Tokom prolećne akcije stečena saznanja se mogu primeniti na terenu i u kabinetu. Leto je predviđeno za istraživački rad. Aktivnosti se uglavnom organizuju u blizini Valjeva i na Valjevskim planina. Letnja akcija, koja traje 20 dana, se organizuje na nešto atraktivnijim lokacijama – na planinama Durmitor ili Tari.

Podmladak je počeo sa radom 1994. godine i tada je grupu činilo 15-ak članova. U početku se rad zasnivao na odlascima na jednodnevne terene gde se vršio popis divljih deponija u bližoj okolini Valjeva. U junu 1995. godine se na Debelom brdu organizuje  prva višednevna istraživačka akcija. Nakon toga, Podmladak je gostovao na akciji u Katlanovu, Makedonija u trajanju od 11 dana, što je bila prva aktivnost u inostranstvu. Tog leta Podmladak je imao 3 višednevne akcije, a broj članova je počeo da raste. Od početka rada Podmlatka organizovano je preko 70 višednevnih akcija i to na području Valjevskih planina: Poćuta, Mravinjci, Donje i Gornje Leskovice, Debelo brdo, Prijezdić, Dračić i Medvednik; u Vojvodini: Bačka Topola, Krivaja, Panonija, Kelebija, Obedska bara; u Crnoj Gori: Durmitor, Kanjon Tare, u Makedoniji Katlanovo i poslednje dve godine na planini Tari. U toku ovih 13 godina rada, kroz aktivnosti Podmlatka je prošlo preko 1300 dece iz Valjeva, ali i iz drugih gradova.

Pored ovih aktivnosti, Podmladak Društva istraživača je dosta doprineo širenju istraživačke ideje i aktivno pomagao u osnivanju nekih istraživačkih Društava. Podmladak je sarađivao sa Biološkim istraživačkm društvom Josif Pančić, Mladim istraživačima Beograda, Mladim istraživačima Bačke Topole, Društvom mladih istaraživača Tibor Sekelj iz Subotice, Mladim istraživačima Čučuge i dr. Takođe, Podmladak ima i odličnu saradnju sa Biološkim fakultetom, Zavodom za zaštitu prirode Srbije, Policijskom upravom Valjevo, Šumskom upravom Boranja i mnogim drugim organizacijama i institucijama.

Podmladak sprovodi i druge zanimljive projekte, poput popunjavanja upitnika na temu "Stari običaji života na selu" na terenima Valjevskih planina i Durmitora sa ciljem čuvanja i upoznavanja dece sa nacionalnom tradicijom i kulturom. Često se organizuju tribine i izložbe, jednom godišnje izdaje Bilten, koji prezentuje aktivnosti Podmlatka u  toku jedne godine.

Podmladak danas broji preko 40 članova, učenika osnovnih škola.